### Resumé

På byrådsmødet den 6. marts 2024 traf Byrådet i sag 63 beslutning om placering af "Jim Brandt pølsevogn" på et areal i parken på hjørnet af [adresse] og [adresse], med nogle nærmere vilkår. Samtidigt blev det besluttet, at forvaltningen skulle undersøge de juridiske rammer for forslaget.

Undersøgelsen er nu gennemført og Byrådet skal i denne sag dels beslutte de nødvendige justeringer af den tidligere beslutning, for at forslaget lovligt kan gennemføres, dels beslutte hvordan etableringen af stadepladsen i parken skal finansieres.

### Sagsfremstilling

Juridisk vurdering

Det er en lovlig kommunal opgave, at en kommune driver og stiller en park til rådighed for kommunens borgere og turister. En stand med f.eks. salg af is og pølser, vurderes at være et naturligt afrundende tilbehør til en park. Det vurderes, at der lovligt kan træffes politisk beslutning om, at kommunen i tilknytning til en park stiller faciliteter til rådighed, der muliggør opsætning af en stand med salg af f.eks. is og pølser.

Inden for kommunalfuldmagten er der forbud mod begunstigelse af enkeltpersoner eller individuel støtte til erhvervsvirksomheder.

Af Byrådets beslutning i sag 63 den 6. marts 2024, fremgår udover selve placeringen nedenstående nærmere vilkår for omplaceringen;

1) at der anlægges fem parkeringspladser på [adresse] vestside

2) at aftalen om brugen af arealet i parken kan ikke overdrages.

3) at såfremt de nuværende ejere af [adresse] ikke længere ønsker at drive pølsevogn i parken, fjernes pølsevognen som udgangspunkt, og

4) at parken genetableres med nye træer, som erstatning for de træer, der fældes ved flytningen af pølsevognen til parken.

Vilkår 4 i beslutningen vurderes ikke at være lovligt i denne konkrete sammenhæng, idet beslutningen om etablering af stade på arealet skal være begrundet i hensyn til kommunens almene interesse i en stade i parkarealet. Kurt Knudsen skal derfor som udgangspunkt bestå til brug for fremtidige stadepladsejere.

Økonomi

Forbuddet mod at begunstige enkeltpersoner og/eller støtte individuelle erhvervsvirksomheder betyder også, at der er enkelte poster vedr. flytning af pølsevognen jf. overslaget (bilagt), som må afholdes af pølsevognens indehaver selv, nemlig posterne der vedrører klargøringen af vognen til flytning, selve flytningen og eventuelt tømrerarbejde m.v.

Det bør afklares med pølsevognens indehaver hvorvidt pågældende fortsat ønsker omplacering i overensstemmelse med Byrådets beslutning.

Brandforhold

Den valgte placering af pølsevognen betyder umiddelbart, at der skal etableres en brandmur.

Udgiften til etablering af brandmur er tilføjet et opdateret overslag (bilagt sagen) og kan afholdes af kommunen.

Posterne der vedrører etablering af stadeplads i parken, herunder nødvendig brandmur, i alt kr. 600.000 kan afholdes af kommunen og der søges i det følgende anlægsbevilling hertil.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 0,6 mio. kr. i 2024 til kryds [adresse]. Udgiften finansieres af pulje til infrastruktur, hvor der i 2024 er et budget på 10,706 mio. kr.

**Høring**

Centralt Budget har ingen bemærkninger af bevillingsmæssig karakter

### Klima og resiliensvurdering

Ikke relevant.

### Sagens videre forløb

Sagen skal alene behandles af Byrådet.

### Indstilling Kommunaldirektøren indstiller,

at Byrådet godkender at vilkår 4 jf. ovenstående, udgår af Byrådets beslutning af 6. marts 2024 i sag 63, og

at de bevillingsmæssige konsekvenser godkendes jf. bevillingsskema under afsnittet økonomi

### Beslutning

Godkendt.

For indstillingen stemte et flertal på 18 medlemmer: Jørgen Lind, Svenning Østergaard, Tammy Johnsen, André Eriksen, Anna Kjeldsen, Nanni Thygesen, August Thomsen, Gitte Jørgensen, Christopher Jespersen, Ronni Dam, Palle Skov, Gorm Andreasen, Rune Koch, Esmarelda Jensen, Ingelise Thomsen, Frederikke Holst, Ofelia Karlsen og Jacob Lund.

Imod indstillingen stemte et mindretal på 13 medlemmer: Kenny Hansen, Camilla Schou, Stine Ravn, Robin Østergaard, Einer Holm, Weena Knudsen, Jesper Larsen, Valdemar Christensen, Palle Mathiesen, Tommy Christensen, Nils Danielsen, Brian Lauritsen og Nicolaj Lund.

Fraværende: Lotte Clausen. I stedet mødte Nanni Thygesen.